section_heading: Odlučujuća bitka
paragraph_text: Lug pripremi Tuathe za napad i dvije se vojske sukobe. Iznenada se pojavi Balor i njegovo se oko - koje je uništavalo svakoga tko bi ga pogledao i stoga je uvijek zatvoreno osim u bitkama - počne otvarati. Lug hitnu u njega kamen iz praćke. Oko probije Balorovu glavu, okrene se i pogleda vlastitu vojsku. Fomoiri se rasprše od straha da ne umru od pogleda zla oka, Tuatha ih stjeraju u more, a Balor izdahne ubijen rukom svoga unuka, kao što je proročanstvo i navijestilo. Tuatha de Danann nakon toga su vladali Irskom sve do dolaska novih osvajača. Potom su se povukli pod zemlju, odakle su upravljali plodnošću zemlje.